Lejligheden svarer meget godt til beskrivelsen - rummelig og ny istandsat. Den er ikke så personlig, men der er hvad, der skal være. Den skønne tagterrasse er fantastisk både til morgenkaffen, men bestemt også efter at have travet Roms gader tynde hele dagen.
Afstanden til centrum er måske rigelig stor, men kvarteret er ganske hyggeligt med det store marked overfor og en del sjove og lokale restauranter i nærheden.
Bureauet er behjælpelige med alt, hvad du måtte ønske lige fra booking af lufthavnstransfer til meget andet. Vi havde problemer med wifi, men det blev der taget hånd om med det samme.